# Den Europæiske Unions C 407A/8. d

| | ISSN 1977-0871 |
| --- | --- |
| Den Europæiske Unions
  Tidende | C 407A |
| | |
| Dansk udgave | Meddelelser og oplysninger | 58. årgang8. december 2015 |

ISSN 1977-0871

Den Europæiske Unions

Tidende

C 407A

Dansk udgave

Meddelelser og oplysninger

58. årgang8. december 2015

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2015/C 407A/01 | Generaldirektoratet for Konkurrence (COMP) — Søger en cheføkonom for konkurrence (lønklasse AD 14) — Ansættelse af en midlertidig ansat i henhold til artikel 2, litra a), i ansættelsesvilkårene for øvrige ansatte — COM/2015/10363 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2015/C 407A/01

Generaldirektoratet for Konkurrence (COMP) — Søger en cheføkonom for konkurrence (lønklasse AD 14) — Ansættelse af en midlertidig ansat i henhold til artikel 2, litra a), i ansættelsesvilkårene for øvrige ansatte — COM/2015/10363

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 8.12.2015 | DA | Den Europæiske Unions Tidende | CA 407/1 |
| --- | --- | --- | --- |

8.12.2015

DA

Den Europæiske Unions Tidende

CA 407/1

---

Generaldirektoratet for Konkurrence (COMP)

Søger en cheføkonom for konkurrence (lønklasse AD 14)

Ansættelse af en midlertidig ansat i henhold til artikel 2, litra a), i ansættelsesvilkårene for øvrige ansatte

COM/2015/10363

(2015/C 407 A/01)

Generaldirektoratet for Konkurrence søger en afløser til stillingen som cheføkonom for konkurrence, der bliver ledig den 1. september 2016.

Hvem er vi?

I samarbejde med de nationale konkurrencemyndigheder håndhæver Kommissionen EU's konkurrenceregler direkte for at få markederne til at fungere bedre ved at sikre, at alle virksomheder konkurrerer på lige og retfærdige vilkår. Dette er til gavn for forbrugerne, virksomhederne og den europæiske økonomi som helhed.

Generaldirektoratet for Konkurrence (GD Konkurrence) er den afdeling i Kommissionen, der har det primære ansvar for den direkte håndhævelse af reglerne.

Cheføkonomen for konkurrence bistår Generaldirektoratet for Konkurrence i evalueringen af de økonomiske virkninger i forbindelse med EU's kontrol med fusioner, antitrust- og statsstøtteregler.

Stillingen besættes på direktørniveau (AD 14). Der er tale om en midlertidig ansættelse på tre år, som kan fornyes med højst to år.

Hvad kan vi tilbyde?

Cheføkonomen for konkurrence rapporterer direkte til generaldirektøren og har følgende tre hovedopgaver:

| — | Rådgivning om metodemæssige spørgsmål vedrørende økonomi og økonometri ved anvendelsen af EU's konkurrenceregler. Vedkommende kan også blive inddraget i udviklingen af generelle politiske instrumenter eller analyser. |
| --- | --- |

—

Rådgivning om metodemæssige spørgsmål vedrørende økonomi og økonometri ved anvendelsen af EU's konkurrenceregler. Vedkommende kan også blive inddraget i udviklingen af generelle politiske instrumenter eller analyser.

| — | Generel rådgivning i individuelle konkurrencesager fra disses tidlige faser. |
| --- | --- |

—

Generel rådgivning i individuelle konkurrencesager fra disses tidlige faser.

| — | Udførlig rådgivning i de væsentligste konkurrencesager, hvori der indgår komplekse økonomiske spørgsmål, navnlig i tilfælde, der kræver avanceret kvantitativ analyse. Dette kan eventuelt omfatte udpegelse af et medlem af den pågældendes stab til at arbejde i en særlig nedsat gruppe. |
| --- | --- |

—

Udførlig rådgivning i de væsentligste konkurrencesager, hvori der indgår komplekse økonomiske spørgsmål, navnlig i tilfælde, der kræver avanceret kvantitativ analyse. Dette kan eventuelt omfatte udpegelse af et medlem af den pågældendes stab til at arbejde i en særlig nedsat gruppe.

Cheføkonomen for konkurrences endelige råd i vigtige individuelle sager vil blive stillet til rådighed for konkurrencekommissæren og, hvor det er aktuelt, for kommissærkollegiet.

Cheføkonomen for konkurrence har en engageret stab på cirka 30 specialiserede økonomer, hvoraf halvdelen er fastansatte tjenestemænd, og resten midlertidigt ansatte. Cheføkonomen for konkurrence og dennes stab samarbejder, hvor det er relevant, med generaldirektoratets øvrige ansatte, navnlig ansatte med indsigt i økonomi.

Hvem søger vi? (udvælgelseskriterier)

Ansøgere med følgende kvalifikationer vil blive foretrukket:

| — | Dokumenteret kendskab og kompetence inden for analyse af de økonomiske aspekter af konkurrencespørgsmål, f.eks. i form af solide akademiske referencer, dokumenteret navnlig ved publikationer i anerkendte akademiske tidsskrifter, rådgivningsfunktioner for offentlige organer, undersøgelser og eventuelt konsulentarbejde på konkurrencepolitikkens forskellige områder. |
| --- | --- |

—

Dokumenteret kendskab og kompetence inden for analyse af de økonomiske aspekter af konkurrencespørgsmål, f.eks. i form af solide akademiske referencer, dokumenteret navnlig ved publikationer i anerkendte akademiske tidsskrifter, rådgivningsfunktioner for offentlige organer, undersøgelser og eventuelt konsulentarbejde på konkurrencepolitikkens forskellige områder.

| — | Dokumenteret evne til at lede en stab af højtkvalificerede økonomer, især organisations- og personaleledelse, herunder prioritering, rekruttering, personalebedømmelse, karriereudvikling, balancen mellem arbejde og fritid og motivering. |
| --- | --- |

—

Dokumenteret evne til at lede en stab af højtkvalificerede økonomer, især organisations- og personaleledelse, herunder prioritering, rekruttering, personalebedømmelse, karriereudvikling, balancen mellem arbejde og fritid og motivering.

| — | Dokumenterede kommunikationsfærdigheder, som sætter den pågældende i stand til at kommunikere effektivt med interne og eksterne interessenter, at repræsentere Kommissionen og at forsvare dens holdning i europæiske og internationale fora. |
| --- | --- |

—

Dokumenterede kommunikationsfærdigheder, som sætter den pågældende i stand til at kommunikere effektivt med interne og eksterne interessenter, at repræsentere Kommissionen og at forsvare dens holdning i europæiske og internationale fora.

Kommissionen søger navnlig en økonom, som foruden sin grunduddannelse har specialiseret sig i erhvervsorganisation og har praktisk erfaring med analyse af individuelle konkurrencesager.

I løbet af ansættelsesperioden kan cheføkonomen for konkurrence offentliggøre artikler og undervise i begrænset omfang, forudsat at der ikke opstår interessekonflikter i forhold til vedkommendes mandat.

Ansøgerne skal (ansøgningsbetingelser)

| 1. | Nationalitet: Som ansøger skal man være statsborger i et af Den Europæiske Unions medlemslande. |
| --- | --- |

1.

Nationalitet: Som ansøger skal man være statsborger i et af Den Europæiske Unions medlemslande.

| 2. | Universitetsuddannelse og eksamensbevis: Ansøgerne skal have en universitetsuddannelse. Herudover kræves en doktorgrad på et område inden for økonomi eller økonometri, som er relevant for konkurrencepolitik. |
| --- | --- |

2.

Universitetsuddannelse og eksamensbevis: Ansøgerne skal have en universitetsuddannelse. Herudover kræves en doktorgrad på et område inden for økonomi eller økonometri, som er relevant for konkurrencepolitik.

| 3. | Erhvervserfaring: Ansøgerne skal have mindst 15 års erhvervserfaring, som skal være erhvervet efter afslutningen af den krævede uddannelse. Mindst 10 år af denne erhvervserfaring skal være opnået på seniorniveau inden for områder, som er relevante for den opslåede stilling (1). |
| --- | --- |

3.

Erhvervserfaring: Ansøgerne skal have mindst 15 års erhvervserfaring, som skal være erhvervet efter afslutningen af den krævede uddannelse. Mindst 10 år af denne erhvervserfaring skal være opnået på seniorniveau inden for områder, som er relevante for den opslåede stilling (1).

| 4. | Sprogfærdigheder: Ansøgerne skal have et indgående kendskab til et af de officielle sprog i Den Europæiske Union og et tilfredsstillende kendskab til et andet af disse sprog (2). Udvælgelsespanelerne vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på det andet sprog. |
| --- | --- |

4.

Sprogfærdigheder: Ansøgerne skal have et indgående kendskab til et af de officielle sprog i Den Europæiske Union og et tilfredsstillende kendskab til et andet af disse sprog (2). Udvælgelsespanelerne vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på det andet sprog.

| 5. | Aldersgrænse: Ansøgerne skal som minimum være i stand til at afslutte den treårige ansættelsesperiode inden den lovbestemte pensionsalder, som for Den Europæiske Unions midlertidigt ansatte er fastsat til udgangen af den måned, hvor den ansatte fylder 66 år, jf. artikel 47 i ansættelsesvilkårene for øvrige ansatte (3). |
| --- | --- |

5.

Aldersgrænse: Ansøgerne skal som minimum være i stand til at afslutte den treårige ansættelsesperiode inden den lovbestemte pensionsalder, som for Den Europæiske Unions midlertidigt ansatte er fastsat til udgangen af den måned, hvor den ansatte fylder 66 år, jf. artikel 47 i ansættelsesvilkårene for øvrige ansatte (3).

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om eventuelle interesser, der kan påvirke deres uafhængighed.

Udnævnelse og ansættelsesvilkår

Udvælgelsen af cheføkonomen for konkurrence finder sted som beskrevet i »Compilation Document on Senior Officials Policy« (4). I udvælgelsesforløbet benytter Kommissionen sig eventuelt af eksterne konsulenter, herunder eksperter med international anerkendelse inden for økonomi.

Som led i udvælgelsen skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter af en dags varighed under ledelse af eksterne rekrutteringskonsulenter.

Af praktiske grunde og for at sikre et så kort forløb som muligt, både af hensyn til ansøgerne og institutionen, vil Europa-Kommissionen udelukkende afholde udvælgelsesproceduren på engelsk og/eller fransk (5).

Den udvalgte ansøger vil blive ansat af Kommissionen som midlertidigt ansat i henhold til artikel 2, litra a), i ansættelsesvilkårene for øvrige ansatte. Løn- og ansættelsesvilkårene er de samme som for midlertidigt ansatte i grundstillingen som direktør (lønklasse AD 14) ved Den Europæiske Union. Der er tale om en midlertidig ansættelse på tre år, som kan fornyes med højst to år.

Der gøres opmærksom på, at alle nyansatte skal gennemgå en nimåneders prøvetid i henhold til ansættelsesvilkårene for øvrige ansatte.

Ansættelsen finder sted med tjenestested i Bruxelles. Det forventes, at den udvalgte ansøger tiltræder stillingen den 1. september 2016.

Lige muligheder

Den Europæiske Union fører en aktiv ligestillingspolitik. Med henvisning til det lave antal af kvinder i ledelsesstillinger opfordrer Kommissionen især kvinder til at søge.

Ansøgningsprocedure

Inden ansøgerne indsender deres ansøgning, opfordres de til nøje at kontrollere, om de opfylder alle ansøgningsbetingelserne (»Ansøgere skal«), især hvad angår eksamensbevis, erhvervserfaring og sprogfærdigheder. Ansøgere, der ikke opfylder kvalifikationskravene, udelukkes automatisk fra udvælgelsesproceduren.

Ansøgninger indsendes elektronisk ved at gå ind på webstedet

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgere skal have en gyldig e-mailadresse. Den benyttes til at bekræfte ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i Pdf-format og skrevet en motivationsskrivelse online (maks. 8  000 skrifttegn). Af praktiske grunde og for at sikre et så kort forløb som muligt, både af hensyn til ansøgerne og institutionen, skal CV og motivationsskrivelse være skrevet på engelsk, fransk eller tysk.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb elektronisk. Ansøgerne modtager svar på ansøgningen direkte fra Europa-Kommissionen.

Ansøgere med et handicap, som forhindrer dem i at søge online, kan indsende deres ansøgning (CV og motivationsskrivelse) på papir med anbefalet post til følgende adresse: Europa-Kommissionen, Generaldirektoratet for Menneskelige Ressourcer og Sikkerhed, Kontoret for personale med ledelsesansvar og Sekretariatet for CCA, SC11 8/59, 1049 Bruxelles, Belgien, med tydelig angivelse af følgende: »Vacancy for the function of Chief Competition Economist« (COM/2015/10363), og brevet skal være poststemplet senest på dagen for ansøgningsfristen. Al efterfølgende korrespondance mellem ansøgerne og Kommissionen vil foregå pr. post. Personer med et handicap skal sammen med ansøgningen indsende en attest fra et anerkendt organ, som bekræfter deres handicap. Hvis en ansøger mener, at det er nødvendigt med særlige foranstaltninger i forbindelse med hans eller hendes deltagelse i udvælgelsen, bedes der redegøres herfor på et særskilt ark.

Hvis der ønskes yderligere oplysninger, og/eller der opstår tekniske problemer, kan der sendes en e-mail til HR-A2-MANAGEMENT-ONLINE@ec.europa.eu.

Ansøgningsfrist

Ansøgningsfristen er den 29. januar 2016, kl. 12.00 middag, Bruxellestid, hvorefter det ikke længere vil være muligt at søge online.

Ansøgerne har selv ansvaret for at få indsendt den elektroniske ansøgning inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Efter ansøgningsfristens udløb er det ikke længere muligt at indsende nogen form for dokumentation. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at udvælgelsespanelets arbejde er fortroligt. Ansøgere og andre, der optræder på deres vegne, må ikke henvende sig direkte eller indirekte til medlemmerne af et udvælgelsespanel.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6).

---

(1)  I deres CV skal ansøgerne som minimum for de 10 år anføre, gennem hvilke aktiviteter erhvervserfaringen på seniorniveau er opnået (f.eks. stillingsbetegnelse og en detaljeret beskrivelse af deres funktion).

(2)  http://ec.europa.eu/languages/policy/linguistic-diversity/official-languages-eu_da.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:DA:PDF

(4)  http://ec.europa.eu/civil_service/docs/official_policy_en.pdf

(5)  Udvælgelsespanelet sikrer, at personer med et af disse to sprog som modersmål ikke uberettiget opnår nogen fordele.

(6)  EFT L 8 af 12.1.2001, s. 1.

---